Mary Kelly

Mary Kelly (Fort Dodge, AEB, 1941eko ekainaren 7a) artista kontzeptual estatubatuarra da, feminista, idazle eta irakaslea izateaz gain. Mary Kellyk ekarpen nabarmena egin dio feminismoaren eta postmodernismoaren diskurtsoari, tamaina handiko instalazio narratiboen eta idatzi teorikoen bidez. Kellyren lana arte kontzeptualaren eta 80ko hamarkadako ildo artistiko intimistenaren arteko erdibidean dago. Bere lanak nazioartean erakutsi dira, eta gaur egun eragin handiena duten artista garaikideen artean dago.

 Ibilbidea 
Mary Kelly Arte Irakaslea da Kaliforniako Unibertsitatean, Los Angelesen, eta bertan Diziplina arteko Ikasketen Burua da. Arlo hau sortu zuen in situ artea, lan kolektiboa edo proiektu lanak interesatzen zaizkien artisten lanetan pentsatuta.

Mary Kellyren lanak New Yorkeko Postmasters galerian, Los Angeles Projects-eko Susanne Vielmetter-en zein Londresko Houldsworth-en erakusten dira etengabe.

 Lanak 

 Lan nabarmenak 
Bere lanak eskala handiko instalazio narratibo gisa aurkezten ditu, gehienetan hainbat ataletan banatuta; antzezpenaren dimentsio horrek sortzen duen efektua obraren eta ikuslearen arteko urruntzea da. Bere lanetan ez dago gorputza, desagertu egiten da, ez da ikuskizun gisa erakusten (begiradaren objektu), bere errepresentazioa eremu diskurtsibora eramaten da (beste begirada bat).

 Post-Partum Document 
Post-Partum Document (1973-1979) lanean, amaren eta seme-alaben arteko harremanaren bidez emakumeak duen rola zalantzan jartzen du; bere diskurtsoan, Sigmund Freud eta Jacques Lacanen teoria psikoanalitikoen erreferentziak daude (amak semearenganako duen fetitxismoaz dihardu, desira-objektu, faloaren ordezko eta konpentsatzaile gisa, nahiz eta aldi baterako, emakumearen zikiratze edipikoaren prozesu legez). 

 Interim eta Gloria Patri 
Aldiz, Interim lanean (1984-1989) Kelly-k helduarorako trantsizioan dagoen emakumearen alienazioaren gaia jorratzen du. Gloria Patri (1992) Golkoko Gerrari buruzko dokumentuen artxibo batetik abiatuta egin zuen; gerraren indarkeriaren ondorioetan sakondu zuen, norbanakoen bizitzan, eta, aldi berean, heroismoaren gaia egitura psikologiko maskulino gisa landu zuen (mentalitate militarraren testuinguruan, gizonezkoen segurtasun eza). Gerra-jardueren teknologizazio-egoera batean, gizonezkoen gorputzaren indarra ez da hain beharrezkoa; horregatik, gizakiaren identitate tradizionala higatu eta arazoak sortzen dira.

 Kastriot Rexhepi-ren balada 
Kastriot Rexhepi-ren balada lanean (2001), etxeko lehorgailu baten lan mekanikoaren ondorioz, pelusa duten panel batzuek gela inguratzen dute uhin moduan; horietan, Kellyk, Kosovoko gerran abandonatutako haur baten istorioa kontatu zuen. Kellyk lan horren zati bat Michael Nyman konpositoreari eskaini zion. Honek sortu zuen baladaren partitura, Sarah Leonard sopranoak eta Nyman Quartetek 2001 urtean The Santa Monica Museum of Art-en erakusketaren aurkezpenean hurrenez hurren interpretatu zutena.
 Erreferentziak 

 Bibliografia 

 Mayayo, Patricia (2003). "Historias de mujeres, historia del arte (euskaraz: Emakumeen istorioak, artearen historia)". Madril: Ediciones Cátedra.
 Pollock, G., Hernandez-Navarro, M.A. eta Kelly, M. (2006). “Mary Kelly.La balada de Kastriot Rexhepi (euskaraz: Kastriot Rexhepi-ren Mary Kelly.La balada)”. Murcia: Espacio AV.
 Foster, H., Krauss, R., Bois, Y. eta Buchloh-k, B. (2004). "Arte desde 1900. Modernidad. Antimodernidad. Posmodernidad  (euskaraz: Artea 1900etik. Modernitatea. Antimodernitatea. Postmodernitatea)". Madril: Akal (48, 570, 572-574, 575, 590-591, 625 or.).
 Wood, P., Frascina, F., Harris, J.y Harrison, C. (1999). "Modernitatea eztabaidagai. Berrogeien artea". Madril: Akal / Arte garaikidea. (pp. 169,228-229).
 Guash, A.M. (2009). “Autobiografías visuales.Del archivo al índice  (euskaraz: Autobiografiak visuales. Artxibotik aurkibidera”. Madril: Ediciones Siruela (38-45. or.).
 Acebrón, J. eta Merida R.M. (2007). “Diàlegs gais, lesbians, queer”. Lleidako Unibertsitateko edizioak (128-129. or.).
 Kelly, M (1983). “Prefacio y notas para el Post-Partum Document (euskaraz: Post-Partum Document programaren hitzaurrea eta oharrak)”, Mary Kelly erakusketaren katalogoko kapitulua. Kastriot Rexhepiren balada”. Murtzia: Espacio AV (2006). (111-123 orr.)
 Adams, P. (1996). "The Emptiness of the Image. Psychoanalysis and sexual differences". New York: Routledge Group. (pp. 71-88):
 Kelly, M. (1994). “Imaging desire”.Cambridge: [[Massachusettseko Institutu Teknologikoa|MIT Press]].

 Kanpo estekak 

 Mary Kellyren webgune ofiziala
 Mary Kellyren biografia Tate Museum-en webgunean
 Tate Museum-en webgunea, Tate Shots, Mary Kellyk bere lana komentatzen duen bideoa.
 Artwork de Mary Kelly en la página web del Tate Museum, Margaret Harrisonekin lankidetzan egina, Kay Hunt, con título Woman and Work: a Document on the Division of Labour in Insustry 1973-75
 Tate Museum-en web orria, Mary Kelly-ren Tahrir 2014, Life, April, 1945-2014, 7 Days, February, 1972-2014 eta ”`7 Days, March, 1972-2014” lanei buruzko lau dokumentu aztertzen dituena.
 Murtziako Eskualdeko web orria, 2006an Espacio AV-n egindako Kastriot Rexhepi-ren Balada lanaren erakusketarekin zerikusia duena.
 Mary Kellyren lana Londresko Pippi Houldsworth Galerian ikusgai   .
 Mary Kellyren lana Los Angeleseko Susanne Vielmetter Galerian ikusgai   .
 Mary Kelly artistaren lana New Yorkeko Postmasters Galerian ikusgai

Kategoria:Estatubatuarrak
Kategoria:Ameriketako Estatu Batuetako artistak
Kategoria:Kontzeptu artistak
Kategoria:Ameriketako Estatu Batuetako feministak
Kategoria:Emakume irakasleak
Kategoria:Emakume idazleak